
         REPUBLIKA HRVATSKA
     TRGOVAČKI SUD U OSIJEKU

Z A K L J U Č A K


Trgovački sud u Osijeku, po stečajnom sucu mr. sc. Borisu Vukoviću, povodom prijedloga stranog stečajnog upravitelja Ulrik Hägge iz Rosengrens Advokatbyrå i Göteborg AB, adresa Box 2523, 403 17 Göteborg, kojeg zastupa Marija Grgec, odvjetnica iz Zagreba, Svetice 23, za priznanje strane odluke o otvaranju stečajnog postupka i otvaranje posebnog  stečajnog postupka nad dužnikom Davorom Dubrovićem OIB: 54162476702, Novalja, Samorašnji put 36, sa privremenim boravištem u Državi Švedskoj, Göteborg, Skänegaten 17C, Lgh 1603, dana 21. lipnja 2017. godine


z a k l j u č i o  j e


1. Poziva se predlagatelj da u roku od trideset dana od dana dostave prijepisa ovog zaključka dostavi ovome sudu izvornik ili ovjerovljeni prijepis odluke stranog suda o otvaranju stečajnog postupka koja će biti potvrđena i pečatom "Apostille" u skladu s čl. 1., čl. 3. i čl. 4. Haške Konvencije o ukidanju potrebe legalizacije stranih javnih isprava od 5. listopada 1961. godine a u smislu odredbi Notifikacije o sukcesiji ("Narodne novine" - Međunarodni ugovori broj 4/94).
Također se poziva predlagatelj da u istom roku dostavi ovome sudu potvrdu nadležnog stranog tijela o ovršnosti navedene odluke stranog suda o otvaranju stečajnoga postupka kao i popis poznate imovine dužnika u Republici Hrvatskoj te popis njegovih vjerovnika s odgovarajućim dokazima, budući da je uz prijedlog za priznanje strane odluke o otvaranju stečajnoga postupka potrebno priložiti i navedene isprave, a u smislu čl. 402. st. 2. toč. 2. i 3. Stečajnog zakona (Narodne novine 71/15 u daljnjem tekstu SZ-a). 

1. II. Ako predlagatelj u ostavljenom roku ne postupi po nalogu suda iz točke I. ovoga zaključka i navedeni nedostaci ne budu uklonjeni, sud će odbaciti prijedlog u skladu s čl. 402. st. 3. SZ-a.

Obrazloženje


	Dana 10. listopada 2016. podnesen je od strane stranog stečajnog upravitelja ovome sudu prijedlog za priznanje strane odluke o otvaranju stečajnog postupka i otvaranje posebnog stečajnog postupka nad dužnikom Davorom Dubrovićem OIB: 54162476702, Novalja, Samorašnji put 36.
	Naredbom predsjednice ovoga suda broj 48-Su-49/17-3 od 1. veljače 2017. godine  ovaj predmet je dodijeljen u rad ovome sucu.  

	Budući da ovome sudu nisu uz prijedlog za priznanje strane odluke o otvaranju stečajnog postupka priložene sve isprave propisane čl. 402. st. 2. SZ-a, kao niti izvornik ili ovjerovljeni prijepis odluke stranog suda o otvaranju stečajnog postupka koja će biti potvrđena i pečatom "Apostille" u skladu s čl. 1., čl. 3. i čl. 4. Haške Konvencije o ukidanju potrebe legalizacije stranih javnih isprava od 5. listopada 1961. godine a u smislu odredbi Notifikacije o sukcesiji ("Narodne novine" - Međunarodni ugovori broj 4/94). sud je u smislu čl. 402. st. 3. SZ-a odlučio kao u izreci. 

U Osijeku 21. lipnja 2017.

								         STEČAJNI SUDAC
       mr. sc. Boris Vuković



  
Zapisničar: Danijela Špeletić                                                                        

POUKA O PRAVNOM LIJEKU:
Protiv ovog zaključka nije dopuštena posebna žalba (čl. 19. st. 7. Stečajnog zakona).


D N A:
1. Predlagatelju po punomoćniku Marija Grgec, odvjetnica iz Zagreba, Svetice 23
2. e-oglasna ploča uz prijedlog
3. Kal. 7.8.17.

